पाएं अपने शहर की ताज़ा ख़बरें और फ्री ई-पेपरडाउनलोड करें
खाड़ी से नमी के कारण दिन में तेज धूप से उमस बेचैनी बढ़ा रही है तो रात में चलने वाली हवा से राहत मिल रही है। दिन का तापमान अभी भी 40 के पार बने होने से झुलसाने वाली गर्मी का अहसास हो रहा है। दिन अाैर रात के तापमान में अधिक अंतर नहीं है। शुक्रवार के बाद शनिवार को अधिकतम तापमान 1 डिग्री सेल्सियस बढ़कर 41 डिग्री दर्ज हुआ, जबकि न्यूनतम तापमान भी एक डिग्री बढ़कर 20 पर रहा। मौसम विभाग की मानें तो इस सप्ताह गर्मी से राहत मिलेगी। तापमान 37 से 39 डिग्री सेल्सियस के बीच बना रहेगा। मौसम वैज्ञानिक के अनुसार उत्तर पूर्व मध्य प्रदेश और पश्चिम बंगाल के बीच एक-एक सिस्टम सक्रिय है। विदर्भ के ऊपर एक द्रोणिका भी बनी है। इस तरह तीन सिस्टम सक्रिय हैं। साथ ही खाड़ी से आ रही हवा अपने साथ नमी लेकर आ रही है। इससे शहर समेत आसपास के क्षेत्रों में रविवार को तेज हवा के साथ बौछारें पड़ने के भी आसार हैं। इससे अधिकतम तापमान में भी कमी आ सकती है। रात का पारा स्थिर रह सकता है। अगले 24 घंटे के दौरान अधिकतम तापमान 38 डिग्री सेल्सियस रहेगा। दिन में हवा की गति 5.1 किलोमीटर प्रतिघंटे रही, जो शाम ढलने के बाद 15 किलोमीटर प्रति घंटे तक पहुंच रही है। इससे रात में गर्मी से राहत मिल रही है।
गुरुवार तक मौसम रह सकता है बदला-बदला
मौसम विभाग के अनुसार गुरुवार 6 मई तक अधिकतम तापमान 39 डिग्री तक रहने की संभावना है। रविवार को 38 डिग्री, सोमवार, मंगलवार व बुधवार को 37 डिग्री सेल्सियस पर रहेगा अधिकतम तापमान, जबकि गुरुवार को एक डिग्री बढ़कर 38 डिग्री सेल्सियस तक पहुंचेगा, जबकि न्यूनतम तापमान 20 से 21 डिग्री सेल्सियस तक रह सकता है।
41.4 डिग्री सेल्सियस रहा दिन का अधिकतम तापमान:शनिवार को अधिकतम तापमान 41.4 डिग्री सेल्सियस और न्यूनतम तापमान 20.3 डिग्री सेल्सियस रहा। रात का तापमान सामान्य से 4 डिग्री सेल्सियस कम रहा। सुबह वातावरण में नमी की मात्रा 51 फीसदी और शाम को 35 फीसदी रही। आसमान में 10 फीसदी बादल छाए रहे और हवा की औसत गति 5.1 किलोमीटर प्रति घंटे रही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn